Skuodas

**Skuodas** – miestas šiaurės vakarų Lietuvoje, Žemaitijoje, Klaipėdos apskrityje, 75 km į šiaurę nuo Klaipėdos, 2 km į pietus nuo Latvijos sienos. Skuodo rajono savivaldybės centras, Skuodo miesto seniūnija, yra apylinkių seniūnijos centras. Pagrindiniai pastatai sutelkti miesto centre: Skuodo Švč. Trejybės bažnyčia (pastatyta 1847 m.), Skuodo evangelikų liuteronų bažnyčia (pastatyta 1821 m.), Skuodo muziejus, paštas, kultūros centras, savivaldybė, kiek į šiaurę – rajono centrinė ligoninė, yra globos namai.

## Etimologija

Miesto vardas yra asmenvardinis vietovardis, kilęs nuo dar ir dabar pasitaikančios pavardės *Skuodas*. Vokiečiai miestą vadino *Schoden*, taip pat *Skudn* ir *Johannesberg*, *Johannisberg* ar *Johannisburg* – pastarąjį vardą savo garbei suteikė Jonas Chodkevičius, bet jis tarp lietuvių neprigijo.

## Geografija

Miestas įsikūręs Pajūrio žemumos šiaurinėje dalyje, kelių ,  ir  sankirtoje. Į šiaurę nuo miesto į Bartuvą įteka Luoba, o rytinis miesto pakraštys eina Luobos kairiuoju intaku – Pušupiu. Bartuva čia yra patvenkta, todėl miesto pietvakariuose telkšo Bartuvos tvenkinys. Vakariniu pakraščiu eina Bajorų–Priekulės geležinkelis, seniau čia veikė Skuodo geležinkelio stotis. Senąją ir naująją miesto dalis jungia Skuodo tiltas, pakeliui į Latvijos pasienį stovi Skuodo tiltas per Luobą.

## Istorija

Rašytiniuose šaltiniuose pirmąkart minimas 1253 m. (kaip *Scoden*, *Sckoden*) – tuomet jis priklausė Ceklio žemei. 1259 m. čia įvyko lietuvių ir Livonijos ordino mūšis – Skuodo mūšis (minimas Eiliuotoje Livonijos kronikoje), kuriame žemaičiai sumušė didelę kalavijuočių kariuomenę.

1568 m. Ldk Žygimantas Augustas miestelį padovanojo Žemaičių seniūnui Jonui Chodkevičiui, kuris 1572 m. gegužės 17 d. išrūpino miesto teises. Tuo metu gyvenvietė sparčiai statėsi aplink turgaus aikštę. J. Chodkevičius iš įvairių Vokietijos vietovių kvietė kolonistus, 1572 m. jis aukojo Skuodo bažnyčios statybai. XVI a. pabaigoje Skuodo Naumiestis pavadintas *Johanesburgu*, tačiau šis pavadinimas neprigijo.

Vėliau miestą valdė Sapiegos. 1667 m. Skuode didysis etmonas Kazimieras Jonas Sapiega valdė 1318 valstiečių dūmus. Jis dovanojo miestui naują bažnyčią, kuri 1767 m. buvo rūpestingai restauruota. Po 2 metų kilęs gaisras ją sunaikino. Nauja medinė bažnyčia išstovėjo iki 1821 m., kai iškilo naujos šventovės mūrai. 1776 m. Skuodas neteko miesto teisių. Už dalyvavimą 1831 m. sukilime Sapiegų dvarai, tarp jų ir Skuodo miestelis, buvo konfiskuoti. XIX a. pabaigoje Skuodas – Telšių apskrities miestelis, valsčiaus centras.

1905 m. pastatyta Skuodo Aleksandro Neviškio cerkvė. 1915 m. okupacinė vokiečių valdžia nutiesė geležinkelio ruožą Priekulė (Latvija)–Klaipėda. Miestas ypač stipriai nukentėjo per Antrąjį pasaulinį karą, sudegė daug pastatų. 1918 m. buvusiame Skuodo dvare įsteigta Skuodo gimnazija.

Žydai Skuode apsigyveno XVII a., o XIX a. Skuodo žydų bendruomenė jau turėjo keturias sinagogas. 1897 m. žydai sudarė 60% miesto gyventojų ir dominavo prekyboje. 1941 m. vokiečiams užėmus Skuodą buvo nužudyti 500 Skuodo žydų.

Pokario metais atstatyta stačiakampė miesto aikštė. 1946 m. rugpjūčio 3 d. tapo apskrities pavaldumo miestu. Sovietmečiu buvo sviesto gamykla, malūnas, kepykla, virvių fabrikas, įrengtas 92 ha Skuodo tvenkinys.

1992 m. gegužės 6 d. patvirtintas Skuodo herbas.

|}

## Švietimo ir ugdymo įstaigos
* Pranciškaus Žadeikio gimnazija
* Bartuvos progimnazija
* Skuodo kaimo verslų, amatų ir paslaugų mokykla
* Skuodo lopšelis-darželis
* Skuodo rajono savivaldybės R. Granausko viešoji biblioteka

## Gyventojai

### Tautinė sudėtis

### Žymūs žmonės

Skuode gimė:
* Eugenijus Gedgaudas (1924–2006), lietuvių kilmės JAV radiologas.
* Vytautas Vaclovas Doniela (g. 1930 m.) – lietuvių filosofas, Australijos lietuvių visuomenės veikėjas, žymus filatelistas.
* Leonas Vytautas Gedrimas (1944–2021), medicinos mokslų daktaras, docentas, anatomijos vadovėlių autorius, bendraautorius.
* Rytis Taraila (1952–2025), žurnalistas, redaktorius.
* Kęstutis Vitkus (1952–2021), gydytojas chirurgas.
* Remigijus Motuzas (g. 1956 m.), pedagogas, diplomatas ir politikas. Nuo 2015 m. Lietuvos Respublikos ambasadorius Rusijoje.
* Vygaudas Ušackas (g. 1964 m.), teisininkas, diplomatas, 2008–2010 m. Lietuvos užsienio reikalų ministras, nuo 2013 m. ES atstovybės Rusijoje vadovas.
* Alvydas Duonėla (g. 1976 m.), irkluotojas baidarininkas, pasaulio čempionas.
* Zinaida Sendriūtė (g. 1984 m.), lietuvių lengvaatletė, disko metikė.
* Svetlana Pauliukaitė (g. 1985 m.), dviratininkė.
* Laura Juškaitė (g. 1997 m.), Lietuvos moterų rinktinės krepšininkė.

## Kultūros paveldas
* Švč. Trejybės bažnyčia
* Evangelikų liuteronų bažnyčia
* Mūro kryžius
* Dvaro sodyba
* Stačiatikių bažnyčia (cerkvė)
* Pirmosios senosios kapinės
* Antrosios senosios kapinės
* Skuodo sovietų armijos karių kapinės
* Paminklas Jonui Chodkevičiui
* Paminklas lietuvių tautos kančių atminimui
* Paminklas prie Skirmanto kuopos partizanų kapo
* Alkos rinktinės partizanės B. Pocienės kapas

## Sportas

1965 m. įrengtas Skuodo centrinis miesto stadionas su futbolo aikšte, bėgimo takais ir žiūrovų tribūna.

### Motobolas

Skuode viena populiariausių mieste kultivuojamų sporto šakų – motobolas. Motoklubas Skuodo „Bartuva“ dalyvauja atvirajame Baltarusijos motobolo čempionate.

### Futbolas

Skuode žaidžia FK Skuodas futbolo klubas.

## Galerija

Skuodo evangelikų liuteronų bažnyčia.jpg|Skuodo evangelikų liuteronų bažnyčia
Skuodo dvaras.JPG|Skuodo dvaras
Skuodo Karių kapinės.png|Skuodo karių kapinės
Chapel in Skuodas.jpg|Mūro kryžius
Skuodo kultūros namai ir biblioteka.JPG|Kultūros namai ir biblioteka
Buvusi Skuodo geležinkelio stotis.jpg|Buvusi Skuodo geležinkelio stotis
Skuodas, teismas.JPG|Skuodo teismas
Skuodo meno mokykla.JPG|Meno mokykla
Skuodas. Žadeikio gimn..JPG|P. Žadeikio gimnazija
Bartuva Skuode.JPG|Bartuva (tiltas Gedimino g.)
Įvažiavimas nuo Plungės pusės.png|Įvažiavimas nuo Plungės pusės


## Šaltiniai

## Literatūra
* Skuodas: fotoalbumas (sud. Jonas Danauskas). – Vilnius: Atkula, 2007. – 64 p.: iliustr. – ISBN 978-9955-505-54-9

## Nuorodos
* 
* Istorija ir žemėlapiai 
* Miesto bendrasis planas